ΓΡΑΠΤΗ ΕΡΩΤΗΣΗ E-3119/00

υποβολή: Brigitte Langenhagen (PPE-DE) προς την Επιτροπή

(6 Οκτωβρίου 2000)

Θέμα: Χορήγηση αδειών UTMS στην Ισπανία

Η ισπανική κυβέρνηση επέλεξε για τη χορήγηση των αδειών UTMS μία διαδικασία, η οποία αποφέρει περιορισμένα έσοδα. Σύμφωνα με άρθρα εφημερίδων, η διαδικασία επελέγη σκόπιμα, με στόχο να εξασφαλίσει μεγαλύτερα κέρδη στις ισπανικές επιχειρήσεις και χαμηλότερα τέλη στους χρήστες.

Ως εκ τούτου, παρακαλώ την Επιτροπή να μου απαντήσει στις ακόλουθες ερωτήσεις:

1. Τι γνωρίζει η Επιτροπή σχετικά με την επιλογή της διαδικασίας και κατά πόσο μπορεί να την επηρεάσει;

2. Είναι η διαδικασία που επελέγη στην Ισπανία σύμφωνη με την ευρωπαϊκή νομοθεσία περί ανταγωνισμού;

3. Έχει διαπιστώσει η Επιτροπή στην περίπτωση της ισπανικής διαδικασίας ενδεχόμενη συγκαλυμμένη ή εμφανή χορήγηση επιδοτήσεων, οι οποία δημιουργεί πλεονεκτήματα έναντι των λοιπών ευρωπαϊκών επιχειρήσεων;

4. Προτίθεται η Επιτροπή να ενεργήσει κατά της χορήγησης εκ μέρους των κρατών μελών επιδοτήσεων αυτού του είδους σε μεμονωμένους τομείς; Εάν ναι, με ποια μέτρα;

Απάντηση του κ. Monti εξ ονόματος της Επιτροπής

(22 Νοεμβρίου 2000)

Αναφορικά με τις διαδικασίες που ακολούθησε η Ισπανία και γενικότερα άλλα κράτη μέλη για την χορήγηση αδειών κινητής τηλεφωνίας τρίτης γενιάς, η Επιτροπή επιθυμεί να επιστήσει την προσοχή του Αξιότιμου Μέλους του Ευρωπαϊκού Κοινοβουλίου στο γεγονός ότι ούτε η απόφαση αριθ. 128/1999(1) ούτε καμία από τις κοινοτικές οδηγίες που αφορούν τιςπηρεσίες κινητής τηλεφωνίας(2) και χορήγηση αδείας(3) επιβάλλουν στα κράτη μέλη να εγκρίνουν μια ειδική διαδικασία χορήγησης αδειών (δηλαδή μια συγκριτική επιλογή καλλιστεία ή ανταγωνιστικές προσφορές δημοπρασία). Πάντως, κατά την επικύρωση αδειών κινητής τηλεφωνίας τρίτης γενιάς ζητείται από τα κράτη μέλη να τηρήσουν τη συνθήκη ΕΚ και έναν αριθμό από γενικές αρχές του κοινοτικού νόμου οι οποίες αναφέρονται ρητά σ' αυτές τις οδηγίες. Ειδικά, κάθε μέθοδος τιμολόγησης φάσματος πρέπει να λαμβάνειπόψη της την ανάγκη ενθάρρυνσης της ανάπτυξης των καινοτόμωνπηρεσιών και του ανταγωνισμού παράλληλα με τη μελέτη της ανάγκης διασφάλισης άριστης χρήσης περιορισμένων πόρων. Επιπλέον, ο αριθμός των αδειών κινητής τηλεφωνίας τρίτης γενιάς θα μπορεί να περιοριστεί μόνο για λόγους αποδεδειγμένης έλλειψης συχνότητας φάσματος και οι άδειες θα πρέπει να χορηγούνται με βάση αντικειμενικά, μη διακριτικά, λεπτομερή και αναλογικά κριτήρια. Δεδομένου ότι η συνθήκη ΕΚ και αυτές οι αρχές τηρούνται, δενπάρχουν λόγοι για τους οποίους η Επιτροπή να επεμβαίνει ή να προσπαθεί να επηρεάσει τη διαδικασία με την οποία τα κράτη μέλη αποφασίζουν να χορηγήσουν άδειες κινητής τηλεφωνίας τρίτης γενιάς.

Η Επιτροπή ακολουθεί εκ του σύνεγγυς τη διαδικασία χορήγησης αδειών τρίτης γενιάς στα διάφορα κράτη μέλη. Πάντως, η Επιτροπή δεν έχει λάβει καμία καταγγελία σχετικά μεποτιθέμενη παραβίαση από τις ισπανικές αρχές των προαναφερθέντων αρχών ή των κανόνων ανταγωνισμού.

Όταν πρόκειται για το πρόβλημα των ενδεχομένων επιδοτήσεων στις επιχειρήσεις που έχουν λάβει άδειες κινητής τηλεφωνίας τρίτης γενιάς στην Ισπανίαπενθυμίζεται καταρχάς ότι η επιλογή της διαδικασίας ανήκει στη διακριτική ευχέρεια των κρατών μελών και ότι η Επιτροπή δεν έχει αντιρρήσεις σχετικά με αυτό, αρκεί να τηρείται το άρθρο 87 (πρώην άρθρο 92) της συνθήκης ΕΚ.

Καταρχήν, οι δύο διαδικασίες πώλησης αδειών, καλλιστεία και δημοπρασίες, μπορούν να συμφωνούν με τους κανόνες για τις κρατικές ενισχύσεις,πό την προϋπόθεση να είναι διαφανείς, αντικειμενικές και μη διακριτικές. Επιπλέον είναι αναγκαίο οι συνθήκες και οι λεπτομέρειες της επιλεχθείσας διαδικασίας να είναι τέτοιες ώστε να μπορεί να αποκλειστεί μια οποιαδήποτε μορφή ενίσχυσης χορηγηθείσα άμεσα ή έμμεσα στους αγοραστές ή στην εν λόγω δραστηριότητα.

Σ' αυτή τη φάση, η Επιτροπή έχει λάβει ορισμένες καταγγελίες που ισχυρίζονται ότι χορηγήθηκαν κρατικές ενισχύσεις στα πλαίσια ορισμένων διαδικασιών χορήγησης αδειών κινητής τηλεφωνίας τρίτης γενιάς που είναιπό αξιολόγηση.

(1) Απόφαση αριθ. 128/1999/ΕΚ του Ευρωπαϊκού Κοινοβουλίου και του Συμβουλίου της 14ης Δεκεμβρίου 1998 σχετικά με τη συντονισμένη εισαγωγή συστήματος τρίτης γενιάς κινητών και ασύρματων επικοινωνιών (UMTS) στην Κοινότητα, ΕΕ L 17 της 22.1.1999.

(2) Οδηγία 96/2/ΕΚ της Επιτροπής, της 16ης Ιανουαρίου 1996, για τροποποίηση της οδηγίας 90/388/ΕΟΚ όσον αφορά τις κινητές και προσωπικές επικοινωνίες, ΕΕ L 20 της 26.1.1996.

(3) Οδηγία 97/13/ΕΚ του Ευρωπαϊκού Κοινοβουλίου και του Συμβουλίου της 10ης Απριλίου 1997 σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακώνπηρεσιών, ΕΕ L 117 της 7.5.1997.